NaiveNeuron/SloPal huggingface dataset:
Ďurica, Ondrej, poslanec NR SR (2020-07-09):
Ďakujem za slovo, pán predsedajúci. Pán predseda Kotleba, ja som vďačný za takýto príspevok, pretože aj občania si vedia urobiť obraz o tom, čo je vlastne predmetom tohoto zákona. Navyše si myslím, že si trošku viacej ozrejmili túto tému aj poslanci vládnej koalície, a verím, že budú uvažovať aj v týchto intenciách. Nechcem opakovať to, čo povedal môj predrečník poslanec Šimko, preto naozaj len vyzdvihnem príspevok pána Kotlebu. A skúste sa zamyslieť nad tým, čo tu bolo a ešte bude povedané k tejto téme, a, pán minister, verím, že vypočujete tieto názory, že jednoducho oddelíte tento zákon od všetkých tých dobrých návrhov zákona, ktoré by sme chceli aj ako opozičná strana podporiť. Ďakujem pekne.
Blanár, Juraj, podpredseda NR SR (2021-10-06):
Na vaše vystúpenie šesť faktických poznámok. Ako prvý pán poslanec Andrej Stančík.
Hrušovský, Pavol, podpredseda NR SR (2011-07-12):
Pán poslanec Galbavý.
Kaliňák, Robert, poslanec NR SR (2011-07-07):
Ďakujem za veľkorysosť, pán predsedajúci. Pri tých vyjadreniach som sa totižto pomýlil a namiesto tlačítka, ktoré na to funguje, „zdržal sa“ som tlačil tlačítko „proti“. Takže áno, učili ma, že nemám slovo SNS nadarmo brať, tak sa chcem ospravedlniť, ale vy ste sa naposledy naťahovali pri nejakom zákone s pánom Matovičom, že kto je lepší. Pán Matovič, pán poslanec, chcem ti povedať, že aby si ťahal voličov niektorej strany, nesmieš im nadávať do hlupákov, nevedomých a blbcov, potom sa ti to možno podarí. Ale keď im chceš vysvetľovať o tom zadlžení, tak im určite musíš vysvetliť, že pokiaľ za nás, podľa vašich výpočtov, bol na hlavu zadlžený Slovák 5 000 eurami, po roku vašej vlády je na hlavu zadlžený 5 700 eurami a podľa oficiálneho dokumentu, ktorý vaša vláda poslala do Bruselu, po tom, čo bola kríza a Slovensko sa zadlžilo 10,2 miliardy, vy ste si naplánovali 12 a pol. Čiže treba vysvetliť, že napriek, že ste tá úžasná (Potlesk.), že ste tá úžasná, pravicová, krásna, skvelá vláda, rozhodli ste sa zadlžovať viacej, ako zadlžovali socialisti. A to naozaj chce teda veľký talent a vám sa ho naozaj darí, čo je spôsobený hlavne tým, že ani netušíte, o čom je riadenie štátu, ale toto všetko treba voličom vysvetliť a potom garantujem, že sa tu uvidíme už iba ako hostia. (Smiech v sále. Potlesk.)
Paška, Pavol, predseda NR SR (2013-06-17):
Hlasujeme. (Hlasovanie.) 134 prítomných, 53 bolo za, 81 proti. Tento návrh uznesenia sme neschválili. Prerokovali sme program, dámy a páni, 20. schôdze. Vyhlasujem ju za skončenú. Želám vám dobrú noc. Zajtra 13.00 hod. budeme pokračovať 21. schôdzou, tak ako nám určuje harmonogram našej práce. Ďakujem za spoluprácu. Pekný večer. (Rokovanie 20. schôdze NR SR sa skončilo o 21.52 hodine.)
Pčolinský, Peter, podpredseda NR SR (2023-02-08):
Ďakujem pekne. Pani poslankyne, páni poslanci, nakoľko aj spravodajca, aj navrhovateľ ešte by chceli vystúpiť a bude to na dlhšie (reakcie z pléna), nemyslím si, že či, aj tak tu ráno budeš musieť byť. Prerušujem rokovanie do zajtra 9.00 h. (Prerušenie rokovania o 18.58 hodine.)
Bugár, Béla, podpredseda NR SR (2018-10-23):
Pani poslankyňa, nemáte slovo, nevyrušujte. Už bolo dosť, pani poslankyňa Blahová.
Laššáková, Jana, podpredsedníčka NR SR (2015-06-18):
Pán poslanec Bagačka, nech sa páči.
Kuriak, Milan, poslanec NR SR (2023-06-22):
Ďakujem.
Hort, Milan, podpredseda NR SR (2010-12-09):
Pán podpredseda, skúste sa nerozptyľovať pánom Bugárom ani inými Šamorínčanmi. (Smiech v sále.) Ďakujem pekne.
Nicholsonová, Lucia, podpredsedníčka NR SR (2016-05-25):
Ďakujem veľmi pekne. Podobne ako ten predošlý návrh zákona, ani, ani toto nie je nejaká atómová fyzika a tiež to reaguje na potreby aplikačnej praxe. Jednoducho v niektorých oblastiach sa nám rozšírilo, že hlavne pri mnohopočetných rodinách v rozvetvených komunitách dochádza k tzv. ako keby krížovej výmene detí do pestúnskej starostlivosti. Funguje to tak, že ja ako rodič biologického dieťaťa jedno zo svojich biologických detí dám do náhradnej osobnej starostlivosti niekoho iného, a ten svoje dieťa dá do náhradnej osobnej starostlivosti mne. Ide tam prakticky o finančný podtón, by som povedala, pretože za takéto náhradné, náhradnú osobnú starostlivosť v rámci pestúnskej starostlivosti prináleží takýmto náhradným rodičom príspevok. Cieľom predloženého návrhu je zabrániť zneužívaniu príspevkov na podporu náhradnej starostlivosti o dieťa. Poznatky z praxe svedčia o tom, že v poslednom období sa stáva čoraz častejším javom zneužívanie jednotlivých druhov príspevkov na podporu náhradnej starostlivosti o dieťa. Deje sa tak spôsobom využívajúcim medzeru v legislatíve jednoduchým zverením dieťaťa do náhradnej starostlivosti inej osoby, pričom v niektorých prípadoch sa tak deje aj takpovediac nakríž, to znamená, kedy deti osoby A sú zverené do náhradnej starostlivosti osoby B a deti osoby B sú zverené do náhradnej starostlivosti osoby A. Predložený návrh však nechce eliminovať iba tzv. prípady nakríž, ktoré samé osebe nemajú masový charakter, ale predovšetkým prípady náhradnej starostlivosti v rôznych schémach, využívajúc variabilitu, ktorú poskytuje súdržnosť mnohopočetných, resp. rozvetvených rodín, resp. predstierané vzájomné vychovávanie detí v rámci komunity. Obsahom tohto návrhu zákona je preto vylúčiť vznik nároku na všetky druhy príspevku na podporu náhradnej starostlivosti o dieťa v tých prípadoch, kedy dieťa náhradného rodiča je alebo v minulosti bolo zverené do náhradnej starostlivosti iného náhradného rodiča. Navrhuje sa vloženie paragrafu nového, ktorého účelom je zakotviť do zákona okolnosti vylučujúce vznik nároku na príspevok na podporu náhradnej starostlivosti o dieťa. Podľa navrhnutej úpravy nárok na tento príspevok nevznikne, ak náhradný rodič je biologickým rodičom dieťaťa, ktoré je alebo ktoré bolo zverené do náhradnej starostlivosti niekoho iného. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Návrh zákona nebude mať vplyv na životné prostredie, informatizáciu spoločnosti, podnikateľské prostredie ani sociálny vplyv. Návrh zákona bude mať pozitívny vplyv na verejné financie. Prosím vás o jeho podporu, aj keď, ako som povedala aj v tejto dôvodovej správe, ja sa netvárim, že tam ide o nejaké masy obrovské ľudí, ale je toto fenomén, ktorý sa nám začal objavovať, a podľa mňa je potrebné, aby sme na to zareagovali. Ďakujem.
Taraba, Tomáš, poslanec NR SR (2022-02-11):
Martin, práve si ukázal, v akom totálnom rozklade sú verejné financie. Ani 20 rokov vlády SMER-u by nestihli urobiť ten deficit, čo urobili oni pri všetkých tých kauzách, ktoré nám tu opozícia vtedajšia spomínala. Práve preto je tento návrh zákona jeden z tých správnych krokov, ale pri tých číslach 24 mld. je ako neskutočne úsmevné teraz počúvať, že oni prídu s návrhom na zdanenie elektrární vo výške 50 mil. euro, a tvárime sa, že to je branie bohatým a dávanie chudobným. To je zdaňovať firmu, ktorá ohlasuje už teraz de facto bankrot, takýmito, takýmito smiešnymi peniazmi, nemajú žiaden iný cieľ, len maximálne to, že zrejme sa rozhodol minister hospodárstva cez takéto umelé zásahy zmeniť vlastnícku štruktúru v Slovenských elektrárňach. Keby tu naozaj šlo o to, že chcú brať bohatým a dávať chudobným, tak by museli zdaniť tie banky. A práve bankám dali prvé daňové úľavy, ktoré urobili hneď, ako prišli k moci. Takže presne na tomto to je vidieť. Ak platí tento príbeh, že chcú brať bohatým a dávať chudobným, prídeme s návrhom, s poslaneckým návrhom na to, aby nielen elektrárne, ale teda banky museli platiť, a potom uvidíme, že ako to myslia správne. Takže ja absolútne s tebou súhlasím, že ak sa neprijme poriadok do tých výdavkových stropov a kedy si to tu budú brať ako nejaký proste kalendár na trhanie a rozhadzujú tu naľavo, napravo, a potom Lengvarský, potom Lengvarský nemá problém povedať v SME, denníku v rozhovore, že áno, rozflákali sme stovky miliónov eur na veci, ktoré nefungovali. A tak sa pousmeje, že však pomaly neni toho politického teraz vinníka za to, veď on pri tých rozhodnutiach nebol. Presne takto, takto to tu spravujú. Takže plne podporujem tento návrh zákona.
Hudacký, Ján, poslanec NR SR (2015-09-22):
Ďakujem pekne, pani podpredsedníčka. Ja súhlasím s mojím kolegom Hlinom, čo sa týka niektorých kritérií, ktoré sa dotýkajú tohto návrhu zákona, respektíve ktoré sa dotýkajú konkrétne okresov, aby boli schopné prijímať podporu pre ich ekonomický, respektíve hospodársky rozvoj. Ja síce neviem, odkiaľ boli nabrané, počet štvrťrokov pre tieto okresy, aby mali výšku minimálne 1,9-násobku priemernej miery evidovanej nezamestnanosti, V každom prípade, keď si zoberiete tieto okresy, o ktorých stále hovoríme, a sú to stále tie isté okresy, ony už 25 rokov majú tú výšku nezamestnanosti, ktorá je ďaleko nad 1,9-percentným násobkom, teda tejto miery nezamestnanosti. Tento návrh zákona samozrejme ja chápem veľmi pozitívne. Na druhej strane, pán minister, veď my už teraz môžeme robiť akčné plány na tieto okresy. Veď koniec koncov myslíte si, že za nejaký rok alebo dva roky sa tá situácia týchto okresov zmení? Jednoducho tú čas hrá rolu a my ako keby sme týmto zákonom, ktorý, hovorím ešte raz, beriem ho pozitívne, ale na druhej strane tie akčné plány už treba teraz pripravovať pre tieto okresy. Načo čakáme ešte, načo čakáme ešte? Jednoducho tá situácia sa tam určite nezmení. Samozrejme, ja vítam aj to zníženie týchto podmienok pre získanie investičnej pomoci pre tieto okresy, ale v každom prípade, hovorím, zbytočne strácame čas, tu treba konať. Aj keď, ešte raz opakujem, ten zákon je v podstate pozitívny. Ďakujem.
Bugár, Béla, podpredseda NR SR (2016-05-17):
Áno. Pán poslanec Beblavý.
Sloboda, Vladimír, poslanec NR SR (2018-06-20):
Vážený pán predsedajúci, vážené panie poslankyne, vážení páni poslanci, v rozprave vystúpil jeden poslanec. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zajac, Pavol, poslanec NR SR (2012-09-27):
Ďakujem, pani predsedajúca. Prekvapuje ma, že sa nikto neprihlásil do rozpravy. Takže naozaj len krátko. Naozaj som hlboko presvedčený, že otázka zamestnanosti, hlavne v regiónoch východného a stredného Slovenska, je alarmujúca. Tie percentá nezamestnanosti, okolo 19 percent, sú otrasné. Ja sa s tým ako aj opozičný poslanec stretávam pri každej návšteve regiónu. Ľudia sa na mňa obracajú, skoro dennodenne niekoľko žiadostí o pomoc pri nájdení si zamestnania. Predpokladám, že aj moji kolegovia z vládnej strany SMER sa s týmto stretávajú. Naozaj, je najvyšší čas, aby sme niečo s tým robili. Preto by som chcel veľmi poprosiť aj kolegov z vládnej strany SMER, aby tento návrh zákona podporili. Ja viem, že touto novelou sa nevyrieši nezamestnanosť na Slovensku, ale ak si aj vďaka tejto novele nájde prácu niekoľko sto-, chcel by som veriť, že niekoľkotisíc ľudí, budem veľmi rád a veľmi šťastný a vláde a vládnej strane SMER to tak isto pomôže v tom, aby naplnila svoj vládny program. Ďakujem.
Hrnčiar, Andrej, podpredseda NR SR (2018-02-01):
Pán poslanec Blaha.
B. Bugár, podpredseda NR SR: (2004-06-17):
Vážené panie poslankyne, páni poslanci, pristúpime k hlasovaniu o prerokovaných bodoch. Budeme hlasovať o návrhu uznesenia k správe o priebehu reformy vysokého školstva na Slovensku a jej dopadoch na študentov vysokých škôl (tlač 658). Prosím teraz spoločného spravodajcu, predsedu výboru pre vzdelanie, vedu, šport a mládež, kultúru a médiá poslanca Devínskeho, aby hlasovanie o návrhu uznesenia Národnej rady Slovenskej republiky uviedol. Nech sa páči, pán poslanec.
Pleštinská, Zita, poslankyňa NR SR (2020-06-03):
Ďakujem, pán predsedajúci. Som veľmi potešená, že pri prejednaní tohto dôležitého strategického dokumentu sa na výbore pre európske záležitosti zúčastnili aj naši europoslanci. Je to významný posun dopredu, lebo sa konečne prepája domáca politika s európskou. V spektre názorov sa tvoria vždy podnetné riešenia. Vítam aj účasť pána predsedu finančného výboru Mariána Viskupiča na našom výbore a jeho vystúpenie v dnešnej rozprave. Ako povedal, čakajú nás obrovské výzvy. Nikto nevie, kedy sa ekonomika z tejto krízy dostane. Príliš dlho sme sa spoliehali na automobilky, čo sa nám dnes v čase klesania dopytu vracia ako bumerang. Pán minister financií povedal, že často počúva hlavne z médií slovné spojenie diktát Bruselu. Konečne treba podčiarknuť, že sa nejedná o diktát Bruselu, ale keď už, je to diktát predstaviteľov štátov Európskej únie. Veď nikto nemá v krstnom mene ani v priezvisku Brusel. Európska únia na krízu reaguje obrovským finančným balíkom, tak ako povedal pán poslanec Marián Viskupič. Zhruba 8 mld. eur pôjde Slovensku. Vyzerá to síce super, no správne a efektívne preinvestovať túto obrovskú sumu bude ťažkým orieškom. Spolieham sa, že Veronika Remišová čerpanie eurofondov zefektívni, aby sme túto šancu nepremárnili. Odporúčam nevymýšľať nové postupy čerpania EŠIF. Bolo by v rámci dobrej praxe možné alebo jednoduchšie prebrať napr. poľský model, ktorý sme vo výbore diskutovali. Ďalšou otázkou bude, kde tieto peniaze pôjdu. Eduard Heger spomenul hlavne dve priority. Prvou je zelená ekonomika, ktorá pomôže naštartovať na našej planéte tisíce pracovných miest. Druhou je školstvo. Práve reforma školstva musí byť pre túto vládu prioritou. Naše školstvo je stále zaseknuté v 20. storočí a zaostávame za zvyškom Európskej únie. Ak chceme byť modernou konkurencieschop... (Prerušenie vystúpenia časomerom.)
B. Bugár, podpredseda NR SR: (2002-02-08):
Vážené kolegyne, vážení kolegovia, prerušujem dnešný rokovací deň Národnej rady Slovenskej republiky. Budeme pokračovať v rokovaní budúci týždeň v utorok o 13.00. Prajem vám príjemný víkend. (Prerušenie rokovania o 13.50 hodine.)
V. Veteška, podpredseda NR SR: (2003-11-07):
B. Hanzel, poslanec: Ďakujem, pán predsedajúci. Chcem povedať pánu ministrovi. Pán minister, nepopreli ste, že sa pod nátlakom podpisujú zmluvy, dokonca aj bianko zmenky. Ak ste o tom teda nevedeli, ako naložíte s touto informáciou vy ako zriaďovateľ akciovej spoločnosti Veriteľ. Verím, že vy ste natoľko skúsený muž, že určite viete, že takéto praktiky, ktoré sa používajú, robia rôzne vymáhačské firmy a niektoré mafiánske skupiny. Ďalej by som chcel povedať, že súhlasím s pánom poslancom Malchárkom v tom, že, citujem: „Táto diskusia má charakter parlamentnej diskusie,“ koniec citátu. A ja dodávam, konečne. (Potlesk.)
Grendel, Gábor, podpredseda NR SR (2021-10-06):
Pán poslanec Marek Šefčík.
Bugár, Béla, podpredseda NR SR (2019-10-16):
Dávam slovo spoločnej spravodajkyni z výboru pre sociálne veci pani poslankyni Vaľovej, aby informovala Národnú radu o prerokovaní tohto návrhu vo výboroch, ako aj o stanovisku gestorského výboru. Nech sa páči.
Bugár, Béla, podpredseda NR SR (2017-06-14):
Pán poslanec Budaj, nech sa páči, môžete reagovať na faktické poznámky.
Laššáková, Jana, podpredsedníčka NR SR (2015-02-05):
Na vystúpenie pána poslanca s faktickými poznámkami páni poslanci Hraško, Kadúc, Mičovský. Končím možnosť prihlásiť sa s faktickými poznámkami. Nech sa páči, pán poslanec Hraško.
Hrnčiar, Andrej, podpredseda NR SR (2018-06-13):
Chce zaujať stanovisko spravodajca? Tak máte na to minútu.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 78 bolo za, 59 sa zdržalo. Návrh sme schválili. Sme v treťom čítaní . Otváram rozpravu. Nie je o ňu záujem. Vyhlasujem ju rozpravu skončenú. A budeme hlasovať.
Danko, Andrej, predseda NR SR (2017-09-06):
Ďakujem, pán podpredseda vlády. Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči, pán poslanec.
Krajčí, Marek, minister zdravotníctva SR (2020-04-03):
Ďakujem veľmi pekne, pán predsedajúci. Vážené panie poslankyne, vážení páni poslanci, tak ako som už aj k prvému čítaniu hovoril, tak tento návrh prichádza z uznesenia vlády Slovenskej republiky a rieši problematiku riešenia ochorenia COVID-19, ktorý je spôsobený koronavírusom SARS-CoV-2 na území Slovenskej republiky. Tento zákon reguluje a reaguje na potreby aplikačnej praxe v dôsledku súčasnej situácie. Dočasne upravuje vzťahy, práva a povinnosti v najzasiahnutejších oblastiach zdravotníctva, a to najmä v oblasti poskytovania zdravotnej starostlivosti a verejného zdravotníctva. Vážený pán predseda, vážené panie poslankyne, páni poslanci, verím, že predložený návrh zákona podporíte. Ďakujem.
Grendel, Gábor, podpredseda NR SR (2022-09-29):
Keďže išlo o záverečné slovo, a nie vystúpenie v rozprave, rokovací poriadok ma nepustí, pán poslanec Sulík (reakcia z pléna), nedá sa. To bolo teda záverečné slovo pána spravodajcu. Prerušujem rokovanie o tomto bode programu. Ďakujem všetkým za účasť na 73. schôdzi. Vyhlasujem ju za skončenú a po tridsaťminútovej technickej prestávke budeme pokračovať v prerušenej 72. schôdzi, a to prerokovaním tlačí 1202 a 1204, návrhy vlády na skrátené legislatívne konania, a následne ďalších bodov podľa schváleného programu a potom hlasovaním o 17.00 hod. (Rokovanie 73. schôdze NR SR sa skončilo o 15.12 hodine.) (Po skončení rokovania 73. schôdze a po prestávke pokračovalo rokovanie 72. schôdze NR SR.) 1
Nagy, József, poslanec NR SR (2013-11-26):
Ďakujem pekne. Ja by som tiež chcel podporiť pána poslanca Érseka a tento náš návrh, pozmeňujúci návrh. Tiež chcem pripomenúť, že zákon o používaní jazykov národnostných menšín, ktorý vznikol ešte počas predchádzajúcej vlády, túto, tento, toto právo zaručuje pre národnostné menšiny. A chcel by som pripomenúť, že pán premiér pri utváraní vlády prehlásil, že zachová status quo ohľadom teda práv národnostných menšín, čo nikdy sme nepovažovali za nejaký ambiciózny cieľ, ale aspoň za nejakú záruku. Ja si myslím, že absolútne právom patrí do tohto status quo to, aby sa prijaté zákony aj mohli vykonávať, preto my ponúkame teda riešenie aj formou tohto pozmeňovacieho návrhu, aby dráhy teda vedeli urobiť v zmysle zákona tento, túto malú investíciu. Tiež chcem zopakovať, hovoríme, pán minister, o 16-tisíc eurách, ktoré – ako Árpi povedal –, je to malá vec pre vládu, ale pre státisíce ľudí je to veľmi dôležité gesto, pre tých ľudí, ktorí možno niektorí aj v týchto voľbách podporili vašich kandidátov, preto ja vás žiadam, aby ste tento návrh podporili. Ďakujem pekne.
Hufková, Eva, poslankyňa NR SR (2014-12-04):
Ďakujem pekne. Vážený pán predseda, dajte, prosím, hlasovať o tom, že Národná rada berie na vedomie Súhrnnú výročnú správu Slovenskej republiky za rok 2013.
Šeliga, Juraj, podpredseda NR SR (2021-02-04):
Ďakujem (predsedajúci si odkašľal), pardon, ďakujem. Pán poslanec Richter, nech sa páči, môžte reagovať.
B. Bugár, podpredseda NR SR: (2002-02-14):
Vážené panie poslankyne, vážení páni poslanci, teraz už skutočne pristúpime k rokovaniu o bode písomné odpovede členov vlády Slovenskej republiky na interelácie poslancov Národnej rady Slovenskej republiky. Pani poslankyňa Aibeková, ticho zatiaľ, ešte ste sa nemohli prihlásiť. Ja vám dám potom slovo, ak ma necháte dohovoriť. Dobre? Písomné odpovede boli podané predsedovi Národnej rady Slovenskej republiky do 30. novembra 2001. Je to tlač 1266. Keďže podľa rokovacieho poriadku (§ 130) je jednoznačné, že na interpeláciách musia byť prítomní všetci členovia vlády, ale v odôvodnených prípadoch môže predseda vlády určiť, ktorý člen vlády za neprítomného člena vlády na interpelácie bude odpovedať, alebo oznámiť, že bude na ne odpovedať sám. A pán predseda vlády sa ospravedlnil a poveril pána podpredsedu vlády Csákyho, aby ho zastupoval. Takže, pán podpredseda vlády, oznámte Národnej rade, ktorí členovia vlády sú ospravedlnení a kto ich bude suplovať. Nech sa páči.
Gašpar, Tibor, poslanec NR SR (2024-04-30):
Ďakujem za slovo. Budem reagovať prioritne na pani poslankyňu Kolíkovú, ale jedna poznámka Jožkovi Pročkovi. Ja stretávam ľudí, ktorí veľmi oceňujú, ako vládna koalícia vybrala nomináciu na možného riaditeľa SIS a čuduj sa svete, naopak s touto nomináciou súhlasia, Jožko, takže ja mám vo verejnosti inú odozvu. Čo sa týka pani poslankyni Kolíkovej, vy ste v poslednej dobe v nejakých schizofrenických názoroch. Povedal som vám to na ústavnoprávnom výbore, keď sme riešili Súdnu radu a zopakujem to aj dnes. Vy dokážete v jednom svojom príspevku hovoriť protichodne a dokážete rozprávať v podstate názory, ktoré idú priamo proti sebe. Vy ste strojcom politizácie justičných orgánov, ktoré sa tu diali v posledných troch rokov, a boli ste pri zavádzaní legislatívy, ktorá je priamou ukážkou tej politizácie. My keď teraz ideme postupovať podľa legislatívy, ktorú ste vy zaviedli, tak hovoríte, že politizujeme a že sa snažíme dosadzovať do tých orgánov ľudí politickým metrom. Aj voľba Ústavného súdu, ako ste správne povedali, bude o 90 hlasoch, čiže rozhodne to nie je vôľa koaličnej zostavy, že koho tam momentálne z kandidátov navolíme. Mňa však zaujalo to, že jedným dychom hovoríte o tom, ako sú tí kandidáti nekvalitní, dokonca ste ich z môjho pohľadu zosmiešňovali. Dávali ste tu dokonca aj s pani poslankyňou Števulovou do popredia nekvalitu týchto kandidátov a jedným dychom hovoríte, že viete niekoho z tých kandidátov vybrať, tak to je to, čo ja považujem v tých vašich vystúpeniach za také protichodné. To, že máte dvojaký meter, na to si už zvykáme, lebo to už je taká štandardná politická práca, ale rozhodne vy dokážete povedať v jednom príspevku... (Prerušenie vystúpenia časomerom.)
Žiga, Peter, podpredseda NR SR (2023-12-13):
Pán poslanec Horecký.
Suja, Miroslav, poslanec NR SR (2022-03-24):
Ďakujem za slovo. Podľa mňa každý normálny človek je za ochranu prírody, ale ja nesúhlasím so žiadnymi ekoteroristami a už vôbec nie s pseudoodborníkom, ako je Juraj Lukáč, ktorý je vedúci združenia, ktoré podáva túto petíciu. Takýmto ľuďom absolútne nejde o úprimnú ochranu prírody, ide len o to, aby sa nahrabali. A ako jednu z takých perličiek môžem povedať, že tento Lukáč sa vyjadril, že keď minister Budaj zakázal odstrel medveďov, že ich pripravil o 100-tisíc euro, ktoré vyhrávali, ktoré vyhrávali so štátom, ktoré vyhrávali so štátom. (Ruch v sále. Zaznievanie gongu.) To znamená, že presne, Filip, ako si povedal (výkriky z pléna), presne, Filip, ako si povedal, týmto... (Výkriky z pléna.) Pán predsedajúci, poprosím ešte raz dve minúty a skúste Citrusovi, ktorý nevie ani, čo sú základné potraviny, povedať, nech mi neskáče do reči. Buďte, prosím vás, tak dobrý. (Vstup predsedajúceho.)
Kvorka, Ján, poslanec NR SR (2018-12-06):
Pán predsedajúci, teraz dajte hlasovať o treťom pozmeňujúcom návrhu pána poslanca Pavelku.
Figeľ, Ján, podpredseda NR SR (2015-03-17):
S reakciou na faktické, nech sa páči, Árpád Érsek.
Laurenčík, Milan, podpredseda NR SR (2021-02-04):
Reagovať na faktické poznámky bude pán poslanec Martin Beluský. Páni poslanci, prosím, ukľudnite sa.
Jurčík, Ľudovít, poslanec NR SR (2011-10-19):
Ďakujem, pán predseda. V rozprave nevystúpil žiaden poslanec, čiže neboli podané žiadne pozmeňujúce návrhy, pristúpme, prosím, k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte teda, prosím, hlasovať o bodoch 1 až 12 spoločne s odporúčaním body schváliť.
Pellegrini, Peter, predseda NR SR (2015-11-11):
Prezentujme sa hlasujme o bodoch 2, 5 a 6 spoločne so stanoviskom gestorského výboru neschváliť ich. (Hlasovanie.) Prítomných 135 poslancov, za nehlasoval nik, proti bolo 79 poslancov, zdržalo sa 56 poslancov. Konštatujem, že tieto body sme neschválili.
Nedoba, Jakub, poslanec NR SR (2019-09-18):
Ja by som chcel súhlasiť s Ondrejom, je to presne tak, ako si to povedal, to, ak by mohli spolu pod jednou hlavičkou kandidovať aj nejaké združenia bez právnej subjektivity, teda že tie, čo nie sú stranou alebo hnutím, alebo hoc aj občianskym združením, len to prispeje k transparentnosti vo voľbách, lebo volič má právo vedieť, koho volí. A skôr ako opačný problém vnímam to, že pod tou hlavičkou nezávislý kandidát sa zastrešujú kandidáti, ktorí sú oveľa viac závislí ako tí, ktorí tam majú hlavičku strany alebo koalície strán. Ďakujem.
Blanár, Juraj, podpredseda NR SR (2023-05-10):
Pán poslanec Štefan Kuffa s faktickou poznámkou.
M. Sabolová, poslankyňa: (2002-06-25):
Výbor Národnej rady pre pôdohospodárstvo predložený návrh zákona prerokoval, ale neprijal platné uznesenie, keďže podľa § 52, ods. 4 zákona Národnej rady o rokovacom poriadku v znení neskorších predpisov nesúhlasila s ním potrebná nadpolovičná väčšina prítomných členov výboru. Gestorský výbor k vládnemu návrhu zákona o ochrane prírody a krajiny dostal stanovisko od poslanca Alexandra Slafkovského, ktorý nie je členom výboru a ktorému nebol materiál pridelený na prerokovanie a jeho pripomienka je uvedená pod bodom 29 tejto spoločnej správy. Vládny návrh zákona o ochrane prírody a krajiny odporúča výbor Národnej rady s pozmeňujúcimi a doplňujúcimi návrhmi prijať. Z uznesení výborov Národnej rady, uvedených pod bodom III tejto správy, vyplývajú pozmeňujúce a doplňujúce návrhy, ktoré máte uvedené pod bodmi 1 - 49 v časti IV spoločnej správy. Z tohto dôvodu ich nebudem osobitne čítať. Podotýkam však, že stanovisko gestorského výboru k pozmeňujúcim návrhom je prijať ich ako celok, en block . O všetkých pozmeňujúcich a doplňujúcich návrhoch budeme hlasovať spoločne s odporúčaním gestorského výboru schváliť. Gestorský výbor, to je, schváliť, toľko. Potom, (so smiechom) potom sa prihlásim ešte, zrejme, do rozpravy, v prípade, že bude potrebné. Pán predseda, môžete otvoriť rozpravu. J. Migaš, predseda NR SR: Ďakujem, pani poslankyňa. Nech sa páči, zaujmite miesto určené pre spravodajcov. Otváram rozpravu o tomto bode programu. Písomne sa prihlásil jeden poslanec, pán poslanec Slafkovský. Písomne ste prihlásený, takže nech sa páči, máte slovo. Potom sa budem pýtať, kto sa do rozpravy hlási ústne. Čiže teraz jediný písomne prihlásený, pán poslanec Slafkovský. Nech sa páči.
Kaník, Ľudovít, poslanec NR SR (2011-10-19):
Ďakujem. Vážené dámy, vážení páni, takisto si myslím, že tento návrh zákona posúva túto problematiku dopredu. Nebudem hovoriť zložito o jeho obsahu, ale nebudem ho chváliť, ale ako sa nám často stáva, aj v tomto návrhu zákona je to, že sa dostala do textu zákona istá zbytočná administratívna povinnosť, ktorá predtým tam nebola a zaťažovala by prevádzkovateľa, ubytovateľov a neprinášala by žiadne efekty. Takže dovoľte mi aby som predložil pozmeňujúci návrh. Pozmeňujúci návrh znie: K článku I. Vládny návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení zákona č. 556/2010 Z. z. sa mení a dopĺňa takto: 1. V § 2 písmeno d) sa mení a dopĺňa takto: Vypúšťajú sa slová „ktoré prevádzkovateľ prihlásil do štatistickej evidencie“ a znie „prenocovaním prenocovanie fyzickej osoby v zariadení poskytujúcom služby prechodného ubytovania, za ktoré prevádzkovateľ odviedol obci miestnu daň za ubytovanie“. Zdôvodnenie. Odstraňujú sa tak administratívne prekážky a povinnosti, ktoré sú zbytočné a zbytočne by zvyšovali byrokratickú a administratívnu náročnosť tohto zákona. Vážené dámy, vážení páni, ja som to ešte zvažoval. A mal som pripravený pozmeňujúci návrh, ktorý by podľa môjho názoru zaviedol do tohto zákona aj veľmi správny prístup, kde by stanovil rôznu váhu vplyvu jednotlivých subjektov cestovného ruchu podľa ich skutočného prínosu k ekonomickému prínosu v jednotlivých organizáciách, a to zmenou váhy hlasu podľa ich skutočnej ekonomickej sily. Ale tento pozmeňujúci návrh, keďže sme ešte nedospeli k úplnej zhode, nepredkladám. Ale avizujem, že považujem za veľmi potrebné sa týmto zaoberať. Myslím si, že existuje na to aj cesta, aby sa to tak stalo. Myslím si, že by bolo veľmi potrebné a dobré, aby sme nielen takisto rozšírili zdroje pre túto podporu cestovného ruchu z dane za ubytovanie, ale aby sme umožnili zapojiť sa do tohto systému aj ďalším poskytovateľom platených služieb v oblasti turistického ruchu, ako sú prevádzkovatelia rôznych atrakcií cestovného ruchu, akvaparkov, skiparkov, múzeí, zámkov, galérií, požičovní potrieb všemožného druhu, a takýmto spôsobom jednak zainteresovali, motivovali ich a aj vytvárali zdroje v regióne, kde tento cestovný ruch je a prebieha, a tieto zdroje potom následne využívali na jeho ďalší rozvoj, pretože cestovný ruch nie je nejaká záujmová činnosť vlády alebo jeho podpora, to nie je nejaká charita a záujmová činnosť, ale jedna z najlepších investícií, ktorá pre hrubý domáci produkt a pre hospodárstvo krajiny prináša veľmi veľké výnosy, či už je to cez dane alebo všetky druhy daní a miestnych poplatkov. A preto investovať do tohto je skutočne rozumné a mnohonásobne návratné. Ďakujem za pozornosť. Budeme sa tým určite ešte pri zdokonaľovaní tohto zákona mnohokrát zaoberať.
Grendel, Gábor, podpredseda NR SR (2020-09-24):
Posledná faktická poznámka, pán poslanec s kravatou s logom NATO Ondrej Dostál.
Glváč, Martin, podpredseda NR SR (2019-09-18):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak mimo pána spravodajcu. Navrhovateľa, pardon. Nech sa páči. Končím možnosť prihlásiť sa. Pán navrhovateľ.
Hort, Milan, podpredseda NR SR (2011-03-30):
Ďakujem. Skôr ako dám priestor na faktické poznámky, poprosím tých dvoch poslancov, ktorí tu nalepili ten plagát, keby ho teraz zase zobrali preč, pretože bude vystupovať ďalší rečník a údajne sa pripravuje plagát o nie rozkladaní, ale o rozkrádaní. S faktickými poznámkami sa hlásia poslanci Osuský, Dostál, Rafaj, Zelník, Podmanický, Matovič, Viskupič, Abrhan, celkom 8. Uzatváram možnosť vystúpiť s faktickou poznámkou. Slovo má pán poslanec Osuský. Nech sa páči.
Ďurica, Ondrej, poslanec NR SR (2023-03-21):
Ďakujem za slovo. Ďakujem aj kolegom za reakcie. Ja len, samozrejme, upresním, tak ako to odznelo, že nikto, nikto to nepredpokladal, takýto vývoj. Ja som mal na mysli to, ako bola ústava napísaná a v tejto súvislosti asi nikto naozaj nečakal, že sa takáto situácia môže stať alebo môže, môže byť proste výsledkom nejakých, nejakých politických dejov tak ako teraz pri odvolaní vlády. A myslím si, že je to prirodzené, že to nikto možno neočakával a nastavil tú ústavu tak, ako nastavil, pretože v tej dobe, aj keď sa môžme baviť o rôznych konkrétnych menách alebo politikoch, v tej dobe bola predsa len iná politická kultúra. Na tom sa asi zhodneme, že aj porazený by mal vedieť, kedy má odísť z ringu a... (rečník si odkašlal) pardon, v takomto duchu asi treba vnímať tú situácia a treba sa na to takto pozerať. Preto apelujem aj na poslancov bývalej koalície, aby už prestali pozerať na schvaľované zákony cez optiku nejakých politických strán alebo politickej príslušnosti. Tak ako jedna kolegyňa včera vyzvala nás opozíciu, aby sme pozerali na obsah a hlasovali podľa toho, čo je pre ľudí dobré, tak vás chcem poprosiť a vyzvať, aby ste aj vy pozerali na tento náš návrh čiste pragmaticky a obsahovo, pretože ani tí vaši lídri, ktorí pre vás boli ešte donedávna nejakými lídrami, sa už dnes tak zrejme neprofilujú ani, ani u vás samotných. Takže pozerajte sa na to naozaj odborne a politicky. Ďakujem.
Galko, Ľubomír, poslanec NR SR (2015-05-19):
Ďakujem pekne. Ja by som si dovolil dve poznámky povedať. My volíme predsedu Najvyššieho kontrolného úradu. Ten súčasný, ktorý je tam, pán Jasovský presluhujúci tri roky má 66 rokov. Pán Mitrík má 69 rokov, dámy a páni. On bude mať po skončení volebného obdobia alebo funkčného obdobia 76 rokov. Sedemdesiatšesť rokov! To je niečo tak nezmyselné. To je niečo tak, tak neuveriteľné, nominovať do exekutívnej, manažérskej pozície, to nie je poslanec Národnej rady alebo nejaká reprezentatívna funkcia, to je veľmi náročná manažérska exekutívna funkcia, kde treba kmitať, od rána do večera, aspoň to teda by sme mali chcieť, do takejto funkcie nominovať človeka, ktorý budeme mať 76 rokov, je niečo neuveriteľné. Odmietam výhradu, že kandidát Milan Kňažko kandidoval ako 69-ročný a dostal podporu niektorých opozičných strán alebo pravicových strán, lebo strana SaS sa vtedy zachovala konzistentne. Aj vtedy sme rozprávali, že je to hlúposť a je to absolútny nezmysel. A keď sa urobil nezmysel pri komunálnych voľbách v Bratislave, urobiť ten istý nezmysel tu je podľa mňa absolútne nesprávne. A druhú poznámku, čo som chcel ešte povedať aj predtým čo som hovoril, ja som podpredsedom strany, kde naozaj sa snažím prihliadať, snažím sa prihliadať na to, čo si myslia naši členovia. Ja som šokovaný, že Pavol Frešo absolútne kašle na to, čo, čo hovoria jeho členovia. Oni, tí členovia si to nezaslúžia. Ja som presvedčený, že za touto nomináciou je niečo iné. To nie je o žiadnej odbornosti, Paľo. Za touto nomináciou je niečo iné. A my sa to raz dozvieme.
Goga, Pavol, poslanec NR SR (2014-11-10):
Ďakujem za slovo, pán predseda. Pán predseda, presne ste vystihli, v čom je táto schôdza škandalózna. Tento pojem používa pán Lipšic veľmi často. Pán Lipšic totižto balkanizuje celú spoločnosť na Slovensku, a to je veľký problém a to je veľký škandál. Pán Lipšic chce zasahovať do spoločnosti aj tým, že podporuje a chce podporovať všetky aktivity, ktoré sa týkajú zasahovania do rodinného života našich vrcholných predstaviteľov, pána Pašku. Pán predseda, ukázala sa presne pravá tvár pána Lipšica. Klame a zavádza verejnosť. V politike nedokázal v podstate nič, len bol pri rozbití vlády, ktorá sa bála zodpovednosti vládnuť na Slovensku v čase krízy. A to je škandál, to je smutné. Toto pán Lipšic dokázal. A zároveň zasahovať do života rodín na dosiahnutie svojich cieľov. A preto podporujem to, aby sa vám pán Lipšic ospravedlnil. Pán predseda, pán Lipšic nebude nikdy lídrom pravice, a to je dobré posolstvo z tejto schôdze.
M. Hort, podpredseda NR SR: (2009-12-01):
Teraz budeme pokračovať druhým čítaním o vládnom návrhu zákona o správe daní . Vládny návrh zákona je pod tlačou 1254 a spoločnú správu výborov máte ako tlač 1254a. Pán minister, nech sa páči, odôvodnite aj tento vládny návrh zákona.
Mihál, Jozef, podpredseda vlády a minister práce, sociálnych vecí a rodiny SR (2011-07-11):
To znamená len s vedúcim zamestnancom. Tým, čo ste vy hovorili, pletiete si § 121 ods. 1, 2 a tak ďalej, ktorý hovorí o tých štandardných nadčasoch. Ale práca vo sviatok je niečo úplne iné. Prosím vás, pozrite si to a potom vstupujte do diskusie. Ďakujem. (Potlesk.)
Dostál, Andrej, poslanec NR SR (2016-09-08):
Chcel by som predložiť iba stručný pozmeňujúci návrh, keďže návrh zákona bol predložený na májovú schôdzu a návrh zákona bol predložený na májovú schôdzu s účinnosťou od 1. júla, keďže nebol prerokovaný na júnovej schôdzi v druhom a treťom čítaní, tak navrhujem jednoduchý pozmeňujúci návrh. V čl. II sa slová „1. júla 2016“ nahrádzajú slovami „1. októbra 2016“. Posun termínu navrhovanej účinnosti zákona vzhľadom na posun termínu schválenia zákona. Odovzdávam spoločnej spravodajkyni. Ďakujem.
P. Hrušovský, predseda NR SR: (2005-07-06):
V. Horák, poslanec: Pán predseda vlády, pán predseda parlamentu, vážení kolegovia, mal som toho viacej pripraveného na zhodnotenie tejto diskusie, ale po tom, čo tu bolo predvedené, tak poviem len jedno. Moji kolegovia tam hore sa prihlásili a hovorili, že sú to zbytočne vyhodené peniaze za túto schôdzu. Ja si myslím, že nie. Pretože je dobré, keď za skúsenosť človek zaplatí a prinesie mu to osoh, lebo dnes v priamom prenose opozícia predviedla, ako by to vyzeralo s vládnutím na Slovensku, keby sme dnes odvolali vládu. Potvrdili sami, ako by to bol maximálne nezodpovedný krok, aký by tu bol politický chaos a nestabilita, a preto nemôžeme za to zahlasovať, ja určite nie a moji kolegovia tiež. (Potlesk.)
D. Jarjabek, poslanec: (2006-12-07):
Všetko podpisujem, čo ste povedali, pokiaľ by tam nebolo trošku toho politika, ktoré ste tam do toho nemuseli zamontovať preto, lebo vaše vystúpenie naozaj sa mi veľmi páčilo a určite by som mnohé z toho povedal aj ja, a trošku toho citového vydierania, s ktorým, samozrejme, nemôžem súhlasiť preto, lebo si myslím, že tie pohnútky, nech by bol ten rozpočet akýkoľvek, boli úplne iné, ako niekomu poškodiť. Ale ešte raz, veľmi pekne vám ďakujem za toto vystúpenie. (Potlesk.)
Kollár, Boris, predseda NR SR (2020-04-24):
Ďakujem. Chcem najskôr popriať všetko dobé k meninám všetkým Jurajom, aj tebe, Juraj, myslím, že už zhora ma vidíš, že som tu, tak to som rád. A chcel by som povedať, že samozrejme, že musíte nám niečo vytknúť, ale keď ma vidíš v tejto vládnej koalícii, tak si môžeš byť stopercentne istý, že táto vláda nezmyselné kvóty prijímania imigrantov rozhodne nepodporí, ešte stále tam máme veto, ale musím povedať, že toto nebola ani taká zásadná téma. Dôležité boli tie ostatné veci, máme jednotnú zahraničnú politiku na rozdiel od vás, keď ste ich mali tri alebo dokonca štyri. Takže my ju máme jednotnú, čo je veľmi dôležité. Ale rovnako sa budeme tvrdo zasadzovať, aby sme tunák žiadne nezmyselné kvóty od nikoho nebrali. Takže toto je ten zásadný rozdiel. Takže my našťastie máme tú zahraničnú politiku, naozaj, či pani prezidentka, pán premiér, predseda parlamentu a rovnako ministerstvo zahraničných vecí. Ideme jedným, jedným smerom. A náš priestor je, samozrejme, európsky, ale vôbec nie nejaký úplne nezmyselný, aby sme si tunák teraz všetky kompetencie poodkladali do, do Bruselu, to v žiadnom prípade nehrozí a ani my, aj my sme garantom toho, že sa to nestane. Cez to všetko budeme vystupovať jednotne a to tam určite je z toho programového vyhlásenia vlády cítiť. A keď by si veľmi chcel, tak by si tam určite našiel aj to, že nie sme pripravení brať nezmyselné kvóty z Európskej únie v žiadnych, je to tam vyslovene exaktne napísané, takže ak by si si to prečítal, by si to tam našiel. Ďakujem pekne.
V. Veteška, podpredseda NR SR: (2004-03-10):
Nech sa páči, pán poslanec. A. Hajduk, poslanec: Ďakujem pekne za slovo. Vážený pán predsedajúci, vážené kolegyne, kolegovia, vážený pán minister, Národná rada Slovenskej republiky uznesením č. 743 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, tlač 492, na prerokovanie týmto výborom: Ústavnoprávnemu výboru Národnej rady, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre pôdohospodárstvo. Za gestorský výbor určila Výbor Národnej rady pre pôdohospodárstvo. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky prerokoval vládny návrh zákona a neprijal uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre verejnú správu svojím uznesením s vládnym návrhom zákona súhlasil a odporučil ho Národnej rade schváliť s pripomienkami. Výbor Národnej rady pre pôdohospodárstvo uznesením s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor prerokoval spoločnú správu výborov Národnej rady Slovenskej republiky na svojej 24. schôdzi dňa 12. marca 2004. Výbor neschválil spoločnú správu výborov, keďže za návrh súhlasiť so znením spoločnej správy nevyslovila súhlas nadpolovičná väčšina prítomných členov výboru. Výbor poveril spoločného spravodajcu výborov Andreja Hajduka informovať Národnú radu v súlade s § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov o prerokovaní predloženého návrhu zákona vo výboroch. Vzhľadom na to, že máme informáciu, po rozprave odporučím poslancom postup pri hlasovaní. Ďakujem pekne za slovo, prosím, otvorte rozpravu.
T. Galbavý, poslanec: (2003-06-18):
A čo sa týka pána poslanca Kaliňáka, no tak chápem, že prostredie Slovenského rozhlasu pozná lepšie, pretože tam vlastní niekoľko reštaurácií, ale to je vedľajšie, o tom by som už nechcel hovoriť. (Hlasy z pléna.) Ale tak jasné, to je pochopiteľné, že to prostredie musíš poznať. Pán predsedajúci, z mojej strany je to všetko. (Hlasy v pléne.) Ale môžeš ma tam pozvať na obed. (Potlesk.)
Zmajkovičová, Renáta, podpredsedníčka NR SR (2013-06-17):
Pán poslanec Frešo.
Laurenčík, Milan, podpredseda NR SR (2021-12-08):
S faktickou poznámkou teraz vystúpi pán podpredseda Juraj Blanár. Nech sa páči.
Lučanský, Adam, poslanec NR SR (2024-05-14):
Prosím, dajte hlasovať o bode 15 spoločnej správy, ktorý bol vyňatý na osobitné hlasovanie. Gestorský výbor odporúča schváliť.
Kadúc, Miroslav, poslanec NR SR (2013-12-18):
Tlač 789. Bod 70.
Figeľ, Ján, podpredseda NR SR (2012-07-27):
Ďakujem pekne. Posledným rečníkom prihláseným do rozpravy je pán Martin Fecko. Nech sa páči, pán poslanec.
Bugár, Béla, podpredseda NR SR (2019-10-17):
Prezentujme sa a hlasujme o návrhu prideliť tento návrh, vládny návrh zákona výborom, určiť gestorský výbor, ako aj lehoty potrebné výborom na jeho prerokovanie. (Hlasovanie.) Prítomných 142 poslancov, za 130, 1 proti, 11 sa zdržali. Návrh sme schválili. Prosím teraz pána poslanca Pamulu, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní (tlač 1615). (Hlasovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa mení zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov , tlač 1615.)
Kaník, Ľudovít, poslanec NR SR (2011-05-17):
Pán predsedajúci, hlasovali sme o pripomienkach z rozhodnutia pána prezidenta, sme v treťom čítaní , prosím, otvorte rozpravu.
Dubovcová, Jana, poslankyňa NR SR (2011-09-13):
Ďakujem za slovo. Prednášam týmto spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácií a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov, ktorým sa menia a dopĺňajú niektoré zákony, v druhom čítaní. Tento zákon máte ako tlač 392. Ústavnoprávny výbor Národnej rady ako gestorský výbor k vládnemu návrhu zákona podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením zo dňa 12. júla 2011 č. 561 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali schváliť Ústavnoprávny výbor Národnej rady Slovenskej republiky uznesením z 23. augusta 2011 č. 261, Výbor Národnej rady Slovenskej republiky pre financie a rozpočet uznesením z 24. augusta 2011 č. 235 a Výbor Národnej rady Slovenskej republiky pre ľudské práva a národnostné menšiny uznesením z 26. augusta 2011 č. 74. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy, ktoré sú uvedené v čl. IV písomnej spoločnej správy výborov a v čl. IV sú to body 1, 2 a 3, pozmeňujúce a doplňujúce návrhy sa týkajú čl. 1, čl. 2 a čl. 6, väčšinou majú taký legislatívnotechnický charakter. Gestorský výbor odporúča hlasovať o pozmeňujúcich a doplňujúcich návrhoch spoločne o bodoch 1, 2, 3 s návrhom schváliť. Gestorský výbor na základe stanovísk k vládnemu návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 327/2005 o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov v znení zákona č. 8/2005 v znení neskorších predpisov a ktorým sa menia a dopĺňajú niektoré zákony, schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením Ústavnoprávneho výboru Národnej rady Slovenskej republiky zo dňa 6. septembra 2011 č. 279. Týmto uznesením zároveň výbor poveril spravodajkyňu predložiť návrhy podľa § 81 ods. 2, § 83 ods. 4, § 84 ods. 2 a § 86 o rokovacom poriadku Národnej rady Slovenskej republiky.
Baláž, Vladimír, poslanec NR SR (2012-05-04):
Pán predseda, dámy a páni, tie riešenia v zdravotníctve za tej predchádzajúcej vlády, to bolo, nieže nesúhlasia poslanci strany SMER alebo odborníci za SMER, lebo s tým nesúhlasil nikto vlastne. Tak to aj dopadlo. Celá zdravotnícka obec, obyvatelia tohto štátu proste nesúhlasili s tým. Jednak to nikto poriadne nikomu nevysvetlil, čo vlastne chcete, ako ste chceli robiť akciové spoločnosti z nemocníc, keď ste nemali pripravené financovanie, aký ste mali plán. Ak ste mali plán vytvoriť tri veľké nemocnice, mali ste to povedať. Proste ešte raz, nikto to nechcel, nikto tomu nerozumel, napriek tomu ste to urobili. Čo sa týka tých nemocníc a ich zadlžovania a tak ďalej, nechcem tu rozprávať dlho. Je to veľmi odborná téma, ale aby bolo jasné, my by sme sa mali pozrieť na alokáciu zdrojov, nielen na to, či sa zadlžuje nemocnica, ale aj tam, kde pravicová vláda rozdala všetky tie čerešne zo zdravotníctva, kde sa teraz robí ten veľký biznis, kde sú zazmluvnené poisťovne absolútne perfektne. To je ďalšia vec. DRG. DRG je vec, ktorá sa v Nemecku zavádzala 11 rokov. To nie je vec, ktorá sa dá urobiť hneď. A nedá sa o DRG hovoriť to, že operácia žlčníka v Banskej Bystrici, by som povedal, a v Brezne bude za iné peniaze. Viete, teraz sa platí tzv. prípad. Takže tam sú zohľadnené tie ceny, ktoré sú tu teraz, pretože v Brezne napr. nebudú operovať ja neviem rakovinu pankreasu. Takže, viete, nedá sa proste demagogicky povedať na malom priestore to, že táto vláda by s tým nechcela robiť. Som o tom presvedčený, že práve táto vláda s tým bude chcieť niečo robiť. A budeme sa snažiť tým ľuďom vysvetliť, že chceme dostať to zdravotníctvo tam, aby naozaj bolo dostupné pre široké vrstvy ľudí.
Danko, Andrej, podpredseda NR SR (2023-12-13):
Pán poslanec Dostál.
Glváč, Martin, podpredseda NR SR (2018-05-10):
Ďakujem. Otváram rozpravu o tomto bode programu. Hlási sa niekto do rozpravy? Nie je tomu tak. Končím možnosť prihlásiť sa a vyhlasujem ju za skončenú. Prerušujem rokovanie o tomto bode programu. Teraz nasleduje, ak je tu pani ministerka. (Reakcie z pléna.) Skúsime minútovú prestávku. Vyhlasujem minútovú prestávku, ak tu nie je, dali by sme do jedenástej potom. (Krátka pauza.) Takže teraz nasleduje prvé čítanie o vládnom návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona je uverejnený ako tlač 949. Návrh na jeho pridelenie na prerokovanie výborom je v rozhodnutí č. 1000. Prosím ministerku školstva, vedy, výskumu a športu Slovenskej republiky Martinu Lubyovú, aby návrh zákona uviedla. Poprosím o kľud v sále.